
Tilsluttet Norges Friidrettsforbund gjennom Nordland Friidrettskrets og medlem av EAA og IAAF.


Til medlemmene
Bodø 11.02.2019
[bookmark: _GoBack]
Sakliste og saksdokumenter for årsmøtet i Bodø Friidrettsklubb

Styret viser til innkalling til årsmøte av 28. januar 2019, og som avholdes

Torsdag 28 februar kl. 19:00 i auditoriet Central Atrium, Dronningens gt. 18.

Sakliste:
Sak 1: Godkjenne de stemmeberettigete
Sak 2: Godkjenne innkallingen og sakslisten
Sak 3: Velge dirigent, referent og to medlemmer til å underskrive protokollen
Sak 4: Behandle idrettslagets årsberetning 2018
Sak 5: Behandle idrettslagets regnskap i revidert stand 
Sak 6: Behandle forslag
Sak 7: Fastsette medlemskontingent 
Sak 8: Vedta idrettslagets budsjett
Sak 9: Behandle idrettslagets organisasjonsplan 
Sak 10: Valg:
a. Styreleder
b. Nestleder
c. 5 styremedlemmer
d. 2 varamedlemmer
e. Aktives representant
f. Vara for aktives representant
g. Valg av to revisorer
h. Valg av representanter til ting og møter i de organisasjoner klubben er tilsluttet.
i. Valg av valgkomité med leder og to medlemmer og ett varamedlem.

Styret skal ved konstituering oppnevne ett medlem / tillitsvalgt som blir ansvarlig for barneidretten. Styret oppnevner samtidig ett medlem med ansvar for innkreving av politiattester med vararepresentant. 

Deltakelse, stemmerett og valgbarhet.
Alle klubbens medlemmer har adgang til årsmøtet. For å ha stemmerett og være valgbar må medlemmet ha fylt 15 år, vært medlem av klubben i minst en måned og ha oppfylt medlemsforpliktelsene § 3 (1). Ingen kan møte eller avgi stemme med fullmakt.


På de neste sider følger årsmøtedokumentene.

Årsmelding 2018

Styret:
Etter klubbens årsmøte 1. mars 2018 besto styret av følgende tillitsvalgte: 

Leder:		   Gunnar Pedersen
Nestleder:	   Rikke Lünell 
Styremedlem:	  Trond Mellerud
Styremedlem:	  Eirik Svare
Styremedlem:	  Erlend Duesund
Styremedlem:	  Nora Glad Thorshaug, de aktives representant
Styremedlem:   Ingrid Mellerud, ungdomsrepresentant
Varamedlem:	  Marita Rønninghaug
Varamedlem:	  Hans P Ludvigsen

Revisor:	Lars Moe
Revisor:	Anniken Peters
Vararevisor:	Sverre Skår.

Valgkomite.
Leder:	 	Kristin Hunstad 
Medlem: 	Linda Evjen 
Medlem:	Inger Brunvær

Ansvarlig politiattester.
Alle idrettslag plikter å innhente politiattester fra personer som har eller får tillits-/ansvarsforhold (trenere) overfor mindreårige eller personer med utviklingshemming. Styret er pliktig i henhold til idrettens egne lov-normer å oppnevne en person med vara som er ansvarlig for å håndtere ordningen. Til det har styret oppnevnt Kristin Hunstad som ansvarlig for innhenting av politiattester og med Rikke Lünell som vararepresentant.

Medlemsregister, hjemmeside og regnskap
Hans P. Ludvigsen har i løpet av året overtatt oppgavene med medlemsregisteret, utsending av medlemskontingent og aktivitetsavgift, samt oppdatering av klubbens hjemmeside på www.bodofriidrett.no som fram til da ble ivaretatt av Dagfinn Røsberg. 
Gunnar Pedersen har hatt oppgaven med regnskap, foreta inn- og utbetalinger, samt håndtere alle regnskapsbilag. Regnskapet er kjørt av EVER.

Annen representasjon:
Gunnar Pedersen er leder av Nordland Friidrettskrets. I styret sitter Ingrid Mellerud, da som vara som ungdomsrepresentant
Kristin Hunstad var valgt som leder av dommerkomiteen og valgkomiteen i friidrettskretsen.

Gunnar Pedersen har representert klubben på møter i Bodø Idrettsråd og i møter i Nordland Idrettskrets. Er også medlem av kontrollkomiteen til Bodø Idrettsråd. 

Klubbens hederspris / æresmedlemskap
Det ble ikke delt ut hederspris i 2018, men gitt uttrykk for at dette måtte komme på plass til årsmøtet 2019.

Om styrets arbeid
Ved at det i hovedsak var de samme tillitsvalgte i styret som året før, så ble det gjort enkelte endringer på arbeidsoppgavene under konstituering. Dette ved å frigjøre oppgaver fra Dagfinn Røsberg.
    Marita Rønninghaug videreførte sitt ansvar med å bestille reiser/overnattinger for våre utøvere og trenere som skal delta ved stevner/arrangementer utenbys. Erlend Duesund ble tillagt ansvaret med å være bindeleddet mellom styret og trenerne, bl.a. til å invitere til møter med trenerne ut fra behov. 
    Eirik Svare arbeider med SportsAdmin ved å legge inn nye stevner, samt gjennomføring av disse elektronisk sammen med Sverre Skar, Hans P. Ludvigsen og Erlend Duesund på arenaen. 
    Trond Mellerud og Gunnar Pedersen fikk i oppgave å videreføre arbeidet med anleggsutviklingen, da sammen med Bodø Ishockeyklubb gjennom et fellesprosjekt for ishall/flerbrukshall/friidrettshall på Mørkved. 

Sittende styre har i beretningsåret gjennomført 7 styremøter. Av aktuelle saker nevnes:

· Om bestillingsprosedyrer ny klubbkolleksjon.
· Om arbeidet med sponsoravtaler.
· Søknader om økonomiske støtteordninger til arrangementer, utstyr og anlegg.
· Årsmøteforberedelser.
· Om flerbrukshall/friidrettshall.
· Fordeling av oppgaver blant styrets medlemmer.
· Om høye leiekostnader i Bodø kommune.
· Gjennomgang av regnskap-/budsjettprognoser.
· Deltakerkostnader ved stevner.
· Videreføring av avtale med sportslig leder.
· Oppsigelse fra sportslig leder.
· Etiske retningslinjer for ansatte og tillitsvalgte i NFIF organisasjonsledd.
· NFIF handlingsplan for antidoping.
· Anleggsplan for Bodø kommune 2019-2022.
· Trenersituasjonen og treningstider innendørs 2018/2019.
· Honorar til trenerne
· Forsikringsavtalen med Gjensidige – om lavere forsikringspris
· Samarbeid med Polarkraft AS - Idrettsstrøm


Sommerskole / friidrettsskole
Også i 2018 ble det arrangert Friidrettskole/sommerskole som et rekrutteringstiltak til klubben. Vel 30 barn i alderen 6 til 11 år deltok. Sommerskolen blir gjennomført ut fra opplegg fra forbundet og med egne yngre utøvere; Ingrid, Henrik, Astrid og Milla på en glimrende måte. Det ble endret med kosten fra foregående år ved at utøverne hadde med egen mat, mens klubben tilbyr frukt og drikke. For arrangementet i 2019 bør det annonseres ved skoleavslutning, da det er flere idretter som tilbyr sommerskole på samme tidspunkt.


Barnas Idrettsdag
Også i 2018 deltok vi med egne instruktører under Barnas Idrettsdag i Nordlandshallen. Dette er et tilbud med tanke på rekruttering, samt at det gir noen kroner i klubbkassa. Honnør til våre instruktører som deltar ved dette arrangementet.
 
Medlemsbevegelsen
Beklageligvis så registreres en nedgang i medlemsoppslutningen fra foregående år - både når det gjelder utøvere og støttemedlemmer. Det synes som at dette er en trend også i første del av 2019. Noe kan være noe naturlig, selv om tidligere utøver burde støttet opp om klubben etter at de er ferdig med sin aktive periode. Og om det fra 2018 ble en økning i aktivitetsavgiften, så er det fortsatt rimelig å være medlem og å drive med friidrett. Det kan også oppfattes slik at når klubben skifter treningsarena fra Mørkved Idrettspark til Nordlandshallen, og motsatt, så velger noen å slutte. Dette kan ha sammenheng med endret reisemåte.

Registrerte medlemmer per 31.12.2018.
Aktive medlemmer	34 (49) gutter	23 (35) jenter	total	  57 (84)
Støttemedlemmer	33 (43) menn	11 (16) kvinner total    44 (59)
Total			67 (92) 	34 (51)			101 (143)

Tallene i parentes er fra 31.12.2017

Økonomi
Som følge av et betydelig merforbruk i 2017, har styret fortløpende fulgt spesielt regnskapet gjennom hele året. I tråd med årsmøtevedtaket i fjor, har inntektene steget innenfor posten for aktivitetsavgift. Ellers har det ikke vært noen vesentlige investeringer, og med mindre reiseaktivitet blant våre utøver, så har dette vært med på å holde utgiftssiden nede. 
    Den største kostnaden gjelder halleie, spesielt i Nordlandshallen, der vi ved bruk av denne, samt styrkerommet i hallen betaler om lag kr. 90 000 i året. Med en kortere sesong på Mørkved, så har vi likevel en kostnad der på over kr. 50 000. Dette er kostnader som blir tatt opp med kommunen.
    Ellers så har klubben vært dyktig på å søke om økonomisk støtte både til kommunen, idrettsrådet og Nordland Friidrettskrets.
    De offentlige tilskudd har også gitt klubben økte inntekter i 2018. På grunnlag av søknad så ble klubben tildelt fra Nordland Idrettskrets anleggsfond kr. 50 000 til forprosjektering av flerbrukshall/friidrettshall. Viser til vedlagte regnskap for 2018.

Honorering av trenere
Styret har videreført Retningslinjer og honorering for trenerne, et dokument som synliggjør også de forventninger som styret har til trenerne, samt hvordan klubben honorerer og/eller dekker trenernes tidsforbruk og utgifter. Sist høst ble satsen for honorering øket litt, men likevel innenfor budsjettets rammer. 

Sponsorer
SpareBank 1 Nord Norge er klubbens hovedsponsor som har gitt klubben over år årlig tilskudd på kr. 50 000. Denne avtalen videreføres nå i tre år fra 2019. Corponor AS støtter klubben med kr. 10 000, samt stiller møtelokaler disponibel der de også dekker kostnader til pizza og drikke. Nytt av året blir COOP som gir klubben tilskudd på kr. 20 000, samt innkjøp til stevner og tilstelninger opp til kr. 5 000. På tampen av året inngikk klubben avtale med Polarkraft AS om idrettsstrøm. Dette gir klubben ett øre per kWt som klubbens medlemmer/sympatisører som abonnenter bruker. Grasrotandelen gir oss en mindre andel enn tidligere år, så her gjelder det å gjøre denne kjent for medlemmer og foresatte/sympatisører. 
Avtalen med Sportshuset Bodø AS, Sport 1 og Craft gikk ut i fjor når klubben fikk ny leverandør av bekledning. Det arbeides for et videre samarbeid med Sportshuset Bodø AS. I fjor fikk vi ny samarbeidspartner, VIANOR AS med bildekkrabatt på 5% rabatt ved kjøp og med tilsvarende tilskudd til klubben. Denne avtalen er i regi av Norges Friidrettsforbund, men registrer ikke noe utbytte på denne. Styret har ikke nådd fram overfor andre firmaer i sponsormarkedet. 

Om data og elektroniske systemer
Hans P. Ludvigsen har i året overtatt ansvaret for håndteringen av klubbens hjemmeside som gjennom mange år har blitt ivaretatt av Dagfinn Røsberg. Parallelt med denne info-tjenesten så har trenerne videreført Facebook-gruppene for å kommunisere med sine utøvere og foresatte. Også informasjon fra styret blir enkelte ganger kanalisert denne vei.
Klubben ved Hans P. Ludvigsen benytter Idretten Online som både ivaretar klubbens hjemmeside, medlemsregisteret og krav av medlemskontingent og aktivitetsavgift. Systemet selv følger opp de som ikke innbetaler fortløpende. Systemet er utviklet i nært samarbeid med Norges Idrettsforbund.

Trenersituasjonen
Jostein Kvikstad takket for seg sist høst som sportslig leder og trener. Tore Magnussen ble trukket inn i arbeidet med å få på plass opplegg for trenerne. Tarek Johnson begynte ved årsskifte i at fast opplegg med den eldste gruppe innen løp.

Gruppen fra rekrutt og opp til 13 år trenes av Ingrid Mellerud, Sebastian Hegreberg og Nora Glad Thorshaug. I tillegg bistår Tore Markussen, Milla Thorshaug og Tarek Johnson.
På kastsiden har følgende trenere ansvar: Øystein Bjørbæk, Linda Evjen og Kristin Hunstad.

Det arbeides for å innhente ressurser innenfor områder som per i dag ikke ivaretas godt nok som lengde, høyde og stav.

Medlemskontingent og aktivitetsavgift.
Medlemskontingenten ble ved siste årsmøtet fastsatt til kr. 500 per utøverne og kr. 250 for støttemedlemmer
Aktivitetsavgiften er på mellom kr 1.250,- og kr. 3.000,- og deles i to innbetalinger
Aktivitetsavgift	06 – 10år - kr. 1.250,-
11 – 13år – kr. 1.750,-
14 – 15år – kr. 2.250,-
16 – 17år – kr. 2.250,-
18 – 19år – kr. 2.250,-
20 – 22år – kr. 2.250,-
23 – 34år – kr. 2.250,-
Satsningsgruppe		    -  kr. 3.000,-

Startkontingent stevner: Klubben dekker startkontingenten for alle stevner de aktive deltar på. Om utøver ikke møter på stevner de har meldt seg på, vil startkontingent bli belastet den enkelte utøver. Det er gratis å delta på BFIK’s egne stevner.

Friidrettskortet / Forsikring / Lisens: Alle utøvere tom 12 år, som er medlem i BFIK, er forsikret gjennom barneidrettsforsikringen i Idrettsforbundet. Fra og med 13 år må alle utøvere ha Friidrettskortet(Lisens). Lisens er nødvendig både for forsikring og for å få delta på og reise til/fra trening og stevner. Informasjon på www.friidrett.no/friidrettskortet.

Styret/kontaktinfo: Leder i BFIK: Gunnar Pedersen. Kontakt: Send oss mail på post@bodofriidrett.no 
Ytterligere informasjon finner du på vår nettside: www.bodofriidrett.no 

Bodø friidrettsklubb tilbyr trening for syv grupper som innbefatter også gruppe for styrke og spenst.
Klubben har et bredt aktivitetstilbud til klubbens medlemmer. Totalt med 7 treningsgrupper. Disse trener fra 1-5 økter i uka.

Trenerressursene
Malin Rønninghaug – Rekruttgruppa
Ingrid Mellerud – rekrutt og gruppe 10-13 år.
Sebastian Hegreberg – 10-12 år
Tarek Johnson – fra årsskifte 2018/2019 - 14 år og eldre
Jostein Kvikstad – Fram til og med september
Tesfayohannes Mesfn Fisehatsion- fram til og med mars
Linda Evjen – Kast
Kristin Hunstad – Kast
Øystein Bjørbæk – Kast

Flere av klubbens ungdom har gjort en utmerket arbeid som instruktører i gjennomføringen av friidrettsskolen og tilbudet ved Barnas Idrettsdag.

Stevner: 
Foruten TINE stafetten, så er årets største stevne i Bodø, SpareBank 1 lekene. Tradisjonelt så ble det avholdt 3 kretsstevner i Nordlandshallen løpet av vinteren og 6 stevner på Mørkvedlia Idrettspark. Og som nytt tilbud ble det arrangert avslutningsvis på året et julestevne i Nordlandshallen. Klubbens utøvere deltok ellers på stevner i Meløy og på Sortland samt utenfor fylkets grenser på Lerøylekene i Måndalen, UM i Overhalla, Veidekkelekene på Lillehammer, Jr. NM i Bergen og VU-spelen i Gøteborg
Alle medlemmer av klubben kan delta ved stevner, - utøvere 10 år og yngre som rekrutter, og utøvere 11 år og eldre med registrerte resultater.

TINE stafetten
Nærmere 1400 skoleungdommer fra 30 skoler deltok i det 24. arrangement av TINE stafetten for Salten på Mørkvedlia Idrettspark. Med heiagjengen så var det over 3000 skoleungdommer på banen. På landbasis møttes over 107 000 elever på til sammen 230 idrettsarenaer for å løpe, juble og heie og kåre den beste heiagjengen. Takket være god innsats fra elever på idrettslinjen ved Bodin videregående skole og andre frivillige var vi i stand til igjen å skape en gøyal dag med fokus på bevegelse og sunt kosthold. 
Premieringen er å få T-skjorte og være deltaker. 

SpareBank 1 Lekene 2017
SpareBank 1 Lekene 2018 ble arrangert for 42. gang. Foruten klubbens 25 utøvere, deltok vel og i hovedsak 90 tilreisende utøvere fra 13 klubber som fordelt på ca. 700 starter med mange fine resultater. Stevneansvarlig var Hans P. Ludvigsen. En god omsetning av en flott betjening i kaféen gir klubben en god inntjening. Som tidligere år så fikk vi leid universitetet til overnattingsted, samt til sosialt samvær på lørdags kveld der Nordland Friidrettskrets inviterte på pizza-kveld. Samtidig presenterte de utøvere som skulle representere Nordland under årets Lerøy leker for 13 og 14 åringer i Måndalen..

Resultater
For resultater vises det til hjemmesiden www.bodofriidrett.no og til forbundets hjemmeside
https://www.friidrett.no/aktivitet/resultater/soketterresultater/ 

Deltakelse i Lerøy lekene for 13 og 14. åringer
Fra klubben deltok Fride Flaksnes, Jonas Hakvåg Hanssen, Kristian Tårnes og Milla Thorshaug. 
De alle oppnådde gode plasseringer, noe som bidro til at Nordland Friidrettskrets for første gang var den beste krets.

Deltakelse ved UM 2018 i Overhalla
Klubben var der representert ved Amalie Evjen Olsen, Karl Reinvik, August Larem Svare, Henrik Lünell Alstadhaug og Torkel Bjørbæk. Reiseleder var Linda Evjen

I tillegg deltok Torkel Bjørbæk i Jr.NM i Bergen og i Jr. Nordisk Mesterskap i Danmark.

Kurs og treningssamlinger
I regi av Nordland friidrettskrets har det blitt avholdt to treningssamlinger. I februar deltok 13 utøvere og Jostein dagene 9.-11. februar i den flotte friidrettshallen på Steinkjer. På høsten ble det gjennomført samling i Mørkvedhallen med 5 utøvere fra klubben. Samtidig hadde kretsen Trener 1 kurs der Sebastian Hegreberg deltok. Det var første av 2 deler i kurset.

Prosjekt friidretts-/fleridrettshall ved Mørkvedlia Idrettspark.
Klubben ble invitert til møte med kommunen for å orientere om klubbens interesser og engasjement omkring flerbrukshall/friidrettshall der Gunnar Pedersen og Trond Mellerud deltok. Dette skjedde i april, i en tid der kommunen var ute og hentet inn opplysninger i forbindelse med deres anleggsplaner. På dette tidspunktet var Friidrettshallen på 6. plass av Bodø Idrettsråd prioriteringen av idrettsanlegg. De de to første på listen er per nå ferdigstilt og igangsatt bygging. 
Klubben sendte sist høst brev til de politiske partier om vårt ønske til å få bygd friidrettshall/flerbrukshall. En var tydelig på at skal friidretten ha en framtid i regionen, så må det bygges en hall for å tilfredsstille de krav og ønsker som etterspørres. Bodø arbeiderparti vedtok i sitt program for kommende perioden at de vil arbeide for en utredning av friidrettshall/flerbrukshall.
   Det var flott å bli tildelt kr. 50 000 fra Nordland Idrettskrets anleggsfond til forprosjektering av friidrettshallen. Tildelingen sier samtidig noe om behov.
    Det har vært liten kontakt i året med Bodø Ishockeyklubb om samarbeid med felles hallprosjekter. Dette vil bli tatt opp nå med det arbeid som kommer som følge av tildelte prosjektmidler.

Om klubbkolleksjonen
Dagfinn Røsberg var en god primus motor, da han sammen med leverandøren, friidrettsspesialisten Trimtex, klart å framskaffe trenings- og konkurranseklær som kunne leveres allerede fra våren 2018. Klubben får veldig masse skryt av kolleksjonen som tar seg veldig godt ut med motivet Børvasstindan slik den fremstår mesteparten av året – i vintermotiv. Utøver kan bestille draktene på nett, betale og varen blir levert i posten.

Klubbdrakten kan ha maksimalt 6 sponsorlogoer. I tillegg kommer produktlogo. Norges Friidrettsforbund har plikt til å påse at utøverne benytter reglementert og godkjent klubbdrakt. Klubbene skal påse at våre utøvere benytter reglementert og godkjent klubbdrakt nasjonalt, der SpareBank 1 lekene er på nasjonalt nivå. Klubbens regler er at våre utøvere skal bruke klubbdrakten når de deltar ved større stevner som utøver for klubben.
 
Sluttord fra styret
Også i 2018 har oppmerksomheten vært rettet mot rekruttering, men en enda større utfordring ser vi nå avslutningsvis er å arbeide for å holde på medlemmene, både utøverne og støttemedlemmene. Vi registrerer ved årets slutt at det beklageligvis har vært en nedgang i medlemsmassen.
    Vi er fornøyd med at 2018 ble et bedre år økonomisk, mindre investeringer, noe lavere aktivitet, og til tross for veldig høye kommunale leiekostnader, så kan vi vise til en rimelig god økonomi. Dette har vi også klart med god og verdifull støtte fra være sponsorer.
    Når styret tilsatte sportslig ansvarlig høsten 2017, så var det for å sikre en best mulig kvalitet på vår aktivitet. Selv om sportslig leder ga seg etter ett år, så synes vi at det er god kvalitet på det som tilbys, men vi mangler litt mer spesialkompetanse innenfor enkelte øvelser.
    Vi er stolt over den nye klubbkolleksjonen. Den legges det merke til. For klubben så har vi fått et produkt som er enkelt for utøverne og andre å skaffe seg, uten at det forventes noe oppfølging fra klubben.
     Et nytt betalingssystem er anskaffet, slik at dette håndteres og følges opp mye lettere enn tidligere. Styret har heller ikke i år klart å følge opp medlemmene og utøvere med hensyn til tilstedeværelse, at de er innmeldt og betalt treningsavgifter. Dette er en utfordring som det nye styret får bli mer delaktig i.
    Styret er glad for den flotte de trenerne som vi nå har, også med den flotte oppfølgingen som gjøres fra Tore Markussens side.
    Arbeidet for å synliggjøre viktigheten med å få bygd en friidrettshall/flerbrukshall er viktig for å heve kvaliteten for friidrettens interesser her i regionen. En føler at klubben nå er mer i gang på dette området.
   Styret oppfatter at klubben er på vei til å gjøre denne bedre på flere områder, og ønsker det nye styret lykke til med å videreføre dette arbeidet.


____________________		____________________	      ___________________
Gunnar Pedersen			Rikke Lünell		      	     Trond Mellerud
leder					nestleder			      styremedlem

____________________		____________________	     ____________________
Eirik Svare				Erlend Duesund	     	     Ingrid Mellerud
styremedlem				styremedlem			     Styremedlem

____________________		____________________	     ____________________
Nora Glad Thorshaug			Marita Rønninghaug		     Hans P. Ludvigsen
Styremedlem				Varamedlem			      Varamedlem


Sak 4 og 8, Regnskap 2018 og budsjett 2019

	Driftsregnskap/budsjett
	Regnskap
	Budsjett
	Regnskap
	Budsjett

	       
	År
	2018
	2018
	2017
	2019

	3000
	MEDLEMSKONTINGENT
	21 200,00
	25 000,00
	20 300,00
	36 000,00

	3001
	SALG/PROVISJONSINNTEKTER
	
	0
	0
	0,00

	3005
	AKTIVITETSAVGIFT
	105 625,00
	110 000,00
	66 875,00
	90 000,00

	3010
	EGENANDELER
	18 000,00
	50 000,00
	24 350,00
	50 000,00

	3050
	TINESTAFETTEN
	8 380,00
	7 200,00
	7 200,00
	8 000,00

	3060
	BARENTS SUMMER GAMES
	30 000,00
	0,00
	17 216,52
	0,00

	3070
	BARNAS IDRETTSDAG
	4 000,00
	4 000,00
	4 000,00
	4 000,00

	3080
	FRIIDRETTSSKOLE
	20 000,00
	30 000,00
	19 125,00
	30 000,00

	3400
	OFFENTLIG STØTTE
	135 467,00
	60 000,00
	64 658,00
	110 000,00

	3401
	SPONSORINNTEKTER
	60 000,00
	90 000,00
	50 000,00
	90 000,00

	3403
	LOKALE KURS/STUDIERING
	0,00
	5 000,00
	0,00
	5 000,00

	3406
	GRASROTANDELEN
	17 634,50
	22 000,00
	19 477,41
	20 000,00

	3501
	INNTEKTER SPAREBANK1 LEK
	97 842,94
	80 000,00
	77 584,99
	90 000,00

	3502
	ANDRE ARRANGEMENTER
	0,00
	0,00
	0
	0,00

	3703
	TILSKUDD
	52 760,00
	5 000,00
	11 191,00
	20 000,00

	3900
	REFUSJONER
	5 240,60
	20 000,00
	688,00
	5 000,00

	3901
	INNTEKTER IKKE SIKRE
	4 767,51
	5 000,00
	2 700,00
	5 000,00

	SUM DRIFTSINNTEKTER
	580 917,55
	513 200,00
	385 365,92
	563 000,00

	
	
	
	
	
	

	4000
	DELTAGELSE/STARTAVGIFT S
	-10 679,42
	-10 000,00
	-9 755,00
	-10 000,00

	4010
	REISE- OG OPPHOLD STEVNE
	-43 600,00
	-100 000,00
	-105 555,00
	-100 000,00

	4050
	TRENINGSRELATERTE UTGIFT
	-48 577,10
	-10 000,00
	-61 868,90
	-40 000,00

	4500
	TRENINGSSAMLINGER
	-23 922,00
	-25 000,00
	-22 505,00
	-25 000,00

	5000
	LØNN/HONORARER
	-80 572,60
	-115 000,00
	-112 259,00
	-80 000,00

	5010
	SKATTETREKK
	-24 879,00
	-25 000,00
	-26 830,00
	-5 000,00

	5100
	MØTEUTGIFTER/TILSTELNINGER
	-5 481,30
	-5 000,00
	-23 949,15
	-5 000,00

	5900
	KURS/STUDIERING
	0,00
	0,00
	0,00
	0,00

	6310
	LEIE MØRKVEDHALLEN
	-35 657,00
	-25 000,00
	-31 862,50
	-35 000,00

	6315
	LEIE MØRKVEDLIA IDRETTSP
	-51 844,00
	-30 000,00
	-77 223,07
	-50 000,00

	6320
	LEIE NORDLANDSHALLEN
	-90 186,00
	-60 000,00
	-60 750,00
	-90 000,00

	6330
	PROSJEKT FRIIDRETTSHALL
	0,00
	0,00
	-36 250,00
	-20 000,00

	6500
	MASKINER/UTSTYR
	-779,00
	0,00
	-14 987,20
	-2 000,00

	6510
	FORSIKRING
	-9 485,00
	0,00
	0,00
	-6 000,00

	6700
	KONTINGENTUTGIFTER
	-14 040,00
	-6 000,00
	-6 000,00
	-14 000,00

	6800
	KONTORREKVISITA
	-817,10
	0,00
	-225,00
	-500,00

	6802
	LITTERATUR OG TIDSSKRIFT
	0,00
	0,00
	0,00
	0,00

	6803
	SMÅANSKAFFELSER
	-8 613,00
	-2 000,00
	-3 003,00
	-2 000,00

	6804
	DATA/HJEMMESIDE
	-4 534,90
	-5 000,00
	-24 012,28
	-5 000,00

	6809
	DIVERSE UTGIFTER
	-2 000,00
	-5 000,00
	-5 815,00
	-2 000,00

	6900
	POSTEN
	-1 130,00
	-1 100,00
	-1 100,00
	-1 200,00

	6901
	PORTO
	0,00
	-250,00
	-214,00
	-250,00

	7100
	REISEUTGIFTER
	-5 000,00
	0,00
	-5 000,00
	-5 000,00

	7300
	REKLAME OG ANNONSER
	-10 180,50
	-10 000,00
	-35 287,87
	-10 000,00

	7500
	UTGIFTER SPAREBANK1 LEKE
	-24 613,05
	-40 000,00
	-40 999,68
	-25 000,00

	7520
	FRIIDRETTSSSKOLEN
	-7 940,00
	-5 000,00
	-1 126,80
	-6 000,00

	7530
	BARENTS SUMMER GAMES
	-1 340,00
	0,00
	-5 112,87
	0,00

	7600
	BEVILGNINGER/GAVER
	-6 097,00
	-5 000,00
	-4 499,00
	-5 000,00

	7700
	REISE/OPPHOLD KURSDELTAKERE
	0,00
	0,00
	1 567,00
	0,00

	7800
	REGNSKAPSFØRING
	-12 500,00
	-12 500,00
	-12 500,00
	0,00

	ANDRE DRIFTSKOSTNADER
	-524 467,97
	-496 850,00
	-727 123,32
	-543 950,00

	
	
	
	
	
	

	DRIFTSRESULTAT
	56 449,58
	16 350,00
	-341 757,40
	19 050,00

	
	
	
	
	
	

	8040
	RENTEINNTEKTER
	554,00
	500,00
	817,00
	600,00

	8140
	RENTEUTGIFTER OG GEBYRER
	-2 354,00
	-250,00
	-2 340,00
	-2 000,00

	FINANSINNTEKTER
	-1 800,00
	250,00
	-1 523,00
	-1 400,00

	
	
	
	
	
	

	RESULTAT
	54 649,58
	16 600,00
	-343 280,40
	17 650,00

	
	
	
	
	
	

	
	
	
	
	
	




	
	
	
	
	

	BALANSE
	
	2 018
	2 017
	

	
	
	
	
	

	1200
	UTSTYR
	95 410
	95 410
	

	1570
	OPPTJENT GAVE
	25 000
	
	

	1571
	TIL GODE HALL LEIE
	10 834
	
	

	2900
	KORTSIKTIG FORDRING
	2 064
	2 064
	

	1920-1923
	BANK TOTALT
	269 319
	218 261
	

	
	
	
	
	

	
	SUM EIENDELER
	402 627
	315 735
	

	
	
	
	
	

	
	
	
	
	

	2000-2099
	EGENKAPITAL
	-370 385
	-315 735
	

	2401
	LEVERANDØRGJELD
	-32 242
	
	

	
	
	
	
	

	
	SUM GJELD / EGENKAPITAL
	-402 627
	-315 735
	




Sak 6. Forslag og saker, herunder eventuelle lovendringer

Her kommer noe om hederspris / æresmedlemskap.

Sak 7. Styrets forslag til medlemskontingent 

Styret tilrår ingen endringer i medlemskontingenten.


Sak 9. Styrets forslag til organisasjonsplan

Styret fremlegger ikke noe endringsforslag til vedtatte organisasjonsplan.


Sak 10. Valg:

Valgkomiteens innstilling




Valgkomite velges av årsmøtet

